CELEX: 32020R2086
Language: et
Date: 2020-12-14 00:00:00
Title: Komisjoni rakendusmäärus (EL) 2020/2086 14. detsember 2020, millega muudetakse rakendusmäärust (EL) 2020/532 erandi osas, mis tehakse rakendusmäärusest (EL) nr 809/2014 seoses seire teel tehtavate kontrollidega, mis on seotud pindalatoetuste taotlustega ja pindalapõhiste toetusmeetmete maksetaotlustega

15.12.2020   
               
               
                  ET
               
               
                  Euroopa Liidu Teataja
               
               
                  L 423/48
               
            
         KOMISJONI RAKENDUSMÄÄRUS (EL) 2020/2086
         14. detsember 2020,
         millega muudetakse rakendusmäärust (EL) 2020/532 erandi osas, mis tehakse rakendusmäärusest (EL) nr 809/2014 seoses seire teel tehtavate kontrollidega, mis on seotud pindalatoetuste taotlustega ja pindalapõhiste toetusmeetmete maksetaotlustega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 62 lõike 2 esimese lõigu punkte a ja b,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2020/532 (2) on ette nähtud teatavad erandid, seda muu hulgas komisjoni rakendusmäärusest (EL) nr 809/2014 (3) seoses ühise põllumajanduspoliitika raames kohaldatavate teatavate haldus- ja kohapealsete kontrollidega.
                  
               
                     (2)
                  
                  
                     Rakendusmääruse (EL) nr 809/2014 artikli 40a kohaselt seire teel tehtavate kontrollide teatavad aspektid eeldavad kontrollkäike kohapeale. COVID-19 pandeemiaga toimetulekuks kehtestatud liikumispiirangute tõttu ei pruugi liikmesriigid 2020. aastal olla suutelised kõnealuse artikliga nõutud kontrolle tegema. Seepärast on asjakohane näha ette erand kõnealuse artikli teatavatest sätetest.
                  
               
                     (3)
                  
                  
                     Seepärast tuleks rakendusmäärust (EL) 2020/532 vastavalt muuta.
                  
               
                     (4)
                  
                  
                     Kuna käesoleva määrusega nähakse COVID-19 pandeemia tõttu 2020. taotlusaastaks ette täiendav erand rakendusmäärusest (EL) nr 809/2014, peaks see jõustuma Euroopa Liidu Teatajas avaldamise päeval ja seda tuleks kohaldada tagasiulatuvalt alates rakendusmäärusega (EL) 2020/532 samast kuupäevast.
                  
               
                     (5)
                  
                  
                     Käesoleva määrusega ettenähtud meetmed on kooskõlas otsetoetuste korralduskomitee ja maaelu arengu komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmäärusesse (EL) 2020/532 lisatakse järgmine artikkel 4a:
            
               
                  „Artikkel 4a
                  Erandina rakendusmääruse (EL) nr 809/2014 artikli 40a lõike 1 esimese lõigu punkti c esimesest lausest ja artikli 40a lõike 2 punktist b kohaldatakse juhul, kui liikmesriikidel ei ole COVID-19 pandeemiaga toimetulekuks võetud meetmete tõttu võimalik teha kõiki põldtunnustamist nõudvaid kontrolle, 2020. taotlusaasta puhul järgmist:
                  
                              a)
                           
                           
                              rahastamiskõlblikkuse kriteeriumide, kohustuste ja muude ülesannete täitmist kontrollitakse asjaomastest toetusesaajatest vähemalt 3 % puhul;
                           
                        
                              b)
                           
                           
                              tetrahüdrokannabinooli sisaldust kanepitaimes kontrollitakse vähemalt 10 %-l pindalast.“
                           
                        
            
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 20. aprillist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 549.
         
            (2)  Komisjoni 16. aprilli 2020. aasta rakendusmäärus (EL) 2020/532, millega kehtestatakse aastaks 2020 erandid rakendusmäärustest (EL) nr 809/2014, (EL) nr 180/2014, (EL) nr 181/2014, (EL) 2017/892, (EL) 2016/1150, (EL) 2018/274, (EL) 2017/39, (EL) 2015/1368 ja (EL) 2016/1240 seoses teatavate haldus- ja kohapealsete kontrollidega, mida kohaldatakse ühise põllumajanduspoliitika raames (ELT L 119, 17.4.2020, lk 3).
         
            (3)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).